	
	
	



Ansættelseskontrakt for funktionæransatte (skabelon)

Mellem

			(Virksomhedens navn)
			(CVR- nummer)
			(Adresse)
· Herefter kaldet ”Virksomheden”

			Og 
			(Medarbejderens navn)
			(Medarbejderens adresse)
· Herefter kaldet ”Medarbejderen”

· Samlet kaldet ”parterne”

									Dato xx/xx-xxxx
Tekst markeret med gult: Indsæt tekst, slet eller tilret teksten.
Alternativ tekst: Vælg mellem de forskellige alternativer. 

Titel, ansættelsestidspunkt og arbejdssted
Medarbejderen ansættes med virkning fra den [dato] i stillingen som [titel]. 
[Som bilag X er vedlagt en stillingsbeskrivelse].
[Som følge af tidligere ansættelse i Virksomheden beregnes Medarbejderens anciennitet fra [dato]. Denne ansættelseskontrakt erstatter alle tidligere ansættelseskontrakter indgået mellem parterne.] 
Arbejdsstedet er på Virksomhedens adresse [og/eller anden adresse]. [INDSÆT hvis relevant: En vis rejseaktivitet i ind- og udland må forventes].
Vælg for tidsbegrænset ansatte

Ansættelsesforholdet ophører uden yderligere varsel den: [slutdato for ansættelse].

Arbejdstid
Den sædvanlige effektive arbejdstid udgør 37 timer pr. uge ekskl. frokost. Overarbejde kan forekomme, og Medarbejderen er forpligtet til at udføre pålagt overarbejde. 
Medarbejderen er forpligtet til at registrere den daglige arbejdstid i henhold til Virksomhedens retningslinjer. 
[Beskriv hvordan arbejdstiden placeres – dage og tidrum]. 
[I forhold til vagtændringer er følgende aftalt: beskriv ordningen]. (Her skal der foreligge en beskrivelse af rammerne for hvornår, der eventuelt skal arbejdes (dage, tidsrum og varslingsperiode)
Alternativ ved deltidsansættelse
Den sædvanlige effektive arbejdstid udgør [antal] timer pr. uge ekskl. frokost.
[Beskriv hvordan arbejdstiden placeres – dage og tidsrum]. 
[I forhold til vagtændringer er følgende aftalt: beskriv ordningen]. (Her skal der foreligge en beskrivelse af rammerne for hvornår, der eventuelt skal arbejdes (dage, tidsrum og varslingsperiode)
For så vidt angår mer- og overarbejde er aftalt følgende [Beskriv ordningen]. 
Alternativ ved ansættelse på tilkaldebasis
Medarbejderen er bekendt med og accepterer, at Medarbejderen i sin ansættelse vil få en helt eller overvejende uforudsigelig arbejdstid.
Medarbejderen vil blive tilkaldt på ad hoc basis og kan frit afslå at give fremmøde.
Medarbejderen kan blive bedt om at møde på arbejde [Beskriv hvordan arbejdstiden placeres – dage og tidsrum]. 
Virksomheden kan annullere en aftalt arbejdsopgave med et varsel på [Indsæt tidsrummet] inden arbejdsopgaven var aftalt at skulle påbegyndes. 
              Tidsregistrering

Medarbejderen er forpligtet til at registrere sin daglige arbejdstid/afvigelser fra sin normale daglige arbejdstid i op-og nedadgående retning, jf. Lov om gennemførelse af dele af arbejdstidsdirektivet. Registreringen skal ske på daglig/ugentlig basis, når der forekommer afvigelser fra Medarbejderens normale arbejdstid, i det system som Virksomheden til enhver tid stiller til rådighed for Virksomhedens ansatte. 
Medarbejderen har adgang til at få indblik i egne arbejdstidsregistreringer i 5 år efter udløbet af den periode, der udgør grundlaget for beregningen af Medarbejderens gennemsnitlige ugentlige arbejdstid. 

Løn
Lønnen udgør [beløb] kr. pr. måned. Lønnen betales månedsvis bagud og vil normalt være til disposition den sidste hverdag i hver måned.  
For så vidt angår betaling for mer- og overarbejde er aftalt følgende: [beskriv ordningen]. 
Alternativ

Medarbejderen er ansat på [funktionsløn/jobløn], og der ydes således ikke særskilt overarbejdsbetaling, forskudttidstillæg eller lignende, idet der er taget højde herfor ved lønfastsættelsen. 
Der er mulighed for en årlig lønsamtale, første gang [Indsæt tidspunkt].
[Medarbejderen er desuden omfattet af provisionsaftale jf. [Bilag x] til nærværende kontrakt.] 
[Medarbejderen er desuden omfattet af bonusaftale jf. [Bilag x] til nærværende kontrakt.]
[Det er endvidere aftalt, at her angives eventuelle andre aftaler vedrørende løn.]

Pension
Med virkning fra den [dato] indtræder Medarbejderen i Virksomhedens pensionsordning i [selskabets navn]. Pensionsbidraget udgør […%] af Medarbejderens løn [beskriv beregningsgrundlag/henvis til personalehåndbog], [hvoraf Virksomheden betaler […%], og Medarbejderen betaler […%].] Medarbejderens bidrag fratrækkes lønnen.
Virksomheden afregner bidrag til Arbejdsmarkedets Tillægspension (ATP) og til Arbejdsmarkedets Erhvervssikring (AES) efter gældende regler herom.
Virksomheden har tegnet en arbejdsskadeforsikring hos (indsæt navn på selskab), som dækker Medarbejderen.
Alternativ
Medarbejderen modtager ikke pension fra Virksomheden, hvorfor Medarbejderen selv skal sørge for sin pension.
Virksomheden afregner bidrag til Arbejdsmarkedets Tillægspension (ATP) og til Arbejdsmarkedets Erhvervssikring (AES) efter gældende regler herom.
Virksomheden har tegnet en arbejdsskadeforsikring hos (indsæt navn på selskab), som dækker Medarbejderen.
[Fri bil]
[Virksomheden stiller pr. [dato] en firmabil i prisklassen kr. [beløb], [af mærket ….] til rådighed for Medarbejderen. Virksomheden afholder alle omkostninger i forbindelse med driften af firmabilen, bortset fra eventuelle omkostninger i forbindelse med privat bilferie i udlandet, der afholdes af Medarbejderen
Medarbejderen har pligt til at holde bilen i fuldt forsvarlig og driftssikker stand og til at anvende de værksteder, som Virksomheden anviser, undtagen ved akut behov for service og reparation. [Der henvises i øvrigt til Virksomhedens retningslinjer for fri bil.]
Medarbejderen skal aflevere bilen ved ansættelsesforholdets ophør. Hvis Medarbejderen fritstilles, skal Medarbejderen, hvis Virksomheden kræver det, aflevere bilen, mod at Virksomheden månedsvis betaler en kompensation svarende til bilens skattemæssige værdi i den resterende del af opsigelsesperioden. 
Alternativ
[I det omfang Medarbejderen anvender egen bil i Virksomhedens tjeneste, modtager Medarbejderen kørselsgodtgørelse herfor i henhold til statens takster.] 
[Mobiltelefon mv.]
Medarbejderen har fri mobiltelefon, [op til et maksimumforbrug på [beløb] pr. måned, således at den overskydende del af regningen trækkes i nettolønnen]. 
Medarbejderen skal aflevere mobiltelefonen ved ansættelsesforholdets ophør. Hvis Medarbejderen fritstilles, skal Medarbejderen, hvis Virksomheden kræver det, aflevere mobiltelefonen, mod at Virksomheden månedsvis betaler en kompensation svarende til mobiltelefonens skattemæssige værdi i den resterende del af opsigelsesperioden. 
[Der henvises i øvrigt til Virksomhedens retningslinjer for brug af mobiltelefonen.]
[Virksomheden betaler endvidere udgifterne til en internetforbindelse på Medarbejderens bopæl [dog maksimum [beløb] pr. måned].]

Rejseomkostninger mv.
Rejse- og repræsentationsudgifter i forbindelse med Medarbejderens arbejde refunderes i henhold til Virksomhedens interne regler herom. Alternativt yder Virksomheden forskud til sådanne udgifter efter nærmere aftale.
Ferie
Medarbejderen har ret til ferie med løn i henhold til ferieloven. 
Medarbejderen optjener ferietillæg med 1 %, jf. ferieloven. Optjente ferietillæg VÆLG MELLEM 1): udbetales i 2 rater således, at ferietillæg, optjent for perioden fra den 1. september til den 31. maj, betales sammen med lønnen for maj, og ferietillæg, optjent i den resterende del af ferieåret, betales sammen med lønnen for august.  ELLER VÆLG 2): udbetales samtidig med at den dertil svarende ferie begynder
I øvrigt henvises til ferieloven.
Sygdom
Medarbejderen har ret til løn under sygdom i henhold til funktionærloven.
Sygefravær skal anmeldes telefonisk til [….] senest [….].
Medarbejderen har pligt til at deltage i kommunens opfølgning ved længerevarende sygdom. Manglende deltagelse i kommunens opfølgningsarbejde kan medføre, at Virksomheden modregner den mistede refusion i Medarbejderens løn, idet manglende deltagelse i kommunens opfølgningsarbejde anses som en misligholdelse af ansættelsesforholdet.
[Der henvises i øvrigt til Virksomhedens sygefraværspolitik.]
Andet fravær 
[Med hensyn til barsel, feriefridage/6. ferieuge, barns sygdom, helligdage og [beskriv evt. yderligere rettigheder til fravær med løn] henvises der til personalehåndbogen.]
Alternativ

[Findes der ikke en personalehåndbog eller lignende, som beskriver retten til fravær med løn, beskrives i kontrakten, hvad der eventuelt er aftalt for så vidt angår barsel, feriefridage/6. ferieuge, barns sygdom, helligdage mv. ]. 
Eksempler på fravær og personalegoder, der skal tages stilling til følger nedenfor:
Graviditet og barsel
Medarbejderen er berettiget til fravær og betaling fra Virksomheden under graviditet, barsel og adoption i den udstrækning, dette følger af funktionærloven og barselsloven. 
Under rutinemæssige graviditetsundersøgelser er Medarbejderen berettiget til betaling fra Virksomheden, svarende til gældende sygedagpengesats.
Beskriv barselsordningen og eventuelt de uger der betales løn under barselsorloven eller henvis til personalehåndbog 
Børns sygdom
Ved pasning af sygt hjemmeværende barn på indtil 13 år, har Medarbejderen ret til frihed (uden løn/med løn) på barnets 1. sygedag.
Hvis barnet bliver sygt i løbet af Medarbejderens arbejdsdag, og Medarbejderen må forlade arbejdet som følge heraf, har Medarbejderen desuden ret til fri (uden løn/med løn) de resterende arbejdstimer den pågældende dag.
Beskriv ordningen eller henvis til personalehåndbog
Sundhedsordning
Medarbejderen er omfattet af den til enhver tid værende, af Virksomheden anviste sundhedsordning, efter (indsæt antal) måneders ansættelse, såfremt dækning kan opnås. Sundhedsordningen er tegnet hos (indsæt navn)
Feriefridage
Medarbejderen har efter (indsæt antal) måneders ansættelse ret til 5 feriefridage pr. ferieår. Feriefridagene optjenes på samme måde som øvrig ferie i henhold til ferieloven, idet Medarbejderen dog optjener 5/12 feriefridag pr. måned (svarende til ca. 0,4167 feriefridag pr. måned). Feriefridagene kan af Virksomheden kræves afholdt med dags varsel. Såfremt de pågældende feriefridage ikke er afholdt inden for et ferieår, kan de ikke overføres til næste ferieår, men vil bortfalde uden krav på betaling herfor. Optjente feriefridage og optjente feriefridage, der endnu ikke er afholdte, udbetales ikke i forbindelse med Medarbejderens fratræden.
Alternativ
Beskriv ordningen eller henvis til personalehåndbog
Lukkedage
Virksomheden holder lukket følgende dage:
Indsæt helligdage og Virksomhedens lukkedage
[Ansættelsesklausuler]
[Indsæt evt. relevant klausul, konkurrenceklausul, kundeklausul eller kombineret klausul, jf. Lov om ansættelsesklausuler.
Opsigelse
[De første 3 måneder af ansættelsesforholdet er prøvetid, og i denne periode kan opsigelse gensidigt finde sted med 14 dages varsel til en hvilken som helst dag, dog således at fratrædelse sker senest samtidigt med prøvetidens udløb.] 
Herefter kan ansættelsesforholdet fra begge parters side opsiges i overensstemmelse med funktionærlovens opsigelsesvarsler.
Medarbejderen kan efter prøvetidens udløb opsige ansættelsesforholdet med en måneds varsel til udløbet af en kalendermåned.
Virksomheden kan efter prøvetidens udløb opsige ansættelsesforholdet til udløbet af en kalendermåned således:
Inden 5 måneders ansættelse med prøvetid:	1 måneds varsel
Inden 2 år og 9 måneder:		3 måneders varsel
Inden 5 år og 8 måneder:		4 måneders varsel
Inden 8 år og 7 måneder:		5 måneders varsel
Herefter:			6 måneders varsel

Opsigelse skal ske skriftligt.
Herudover aftales det, at ansættelsesforholdet kan opsiges med 1 måneds varsel til ophør ved udløbet af en kalendermåned, når følgende tre betingelser alle er opfyldt:
· Medarbejderen skal inden for de senest forløbne 12 måneder have oppebåret løn under sygdom i 120 dage i alt.
· Opsigelsen skal ske i umiddelbar tilknytning til udløbet af de 120 sygedage.
· Opsigelsen skal ske, mens Medarbejderen endnu er syg.

Tavshedspligt og erhvervshemmeligheder mv.

Medarbejderen har både under ansættelsen og efter sin fratrædelse ubetinget tavshedspligt med hensyn til alle forhold vedrørende Virksomheden, herunder men ikke begrænset til kundeforhold, produktionsforhold, markedsføringsforhold og andre forretningshemmeligheder mv., som Medarbejderen gennem ansættelsen bliver bekendt med, og som ifølge sagens natur ikke bør komme til tredjemands kundskab. I øvrigt henvises til lov om forretningshemmeligheder. 
Brud på tavshedspligten og/eller lov om forretningshemmeligheder i det løbende ansættelsesforhold betragtes som grov misligholdelse, der kan medføre ophævelse af ansættelsesforholdet.
[Medarbejderen er i øvrigt forpligtet til at opbevare al modtaget materiale på betryggende vis og således sikre, at uvedkommende tredjemand ikke kan få adgang til dette materiale.] 
[Når Medarbejderen fratræder sin stilling, uanset årsag, skal alt materiale, der tilhører Virksomheden, og som er i Medarbejderens besiddelse, afleveres til Virksomheden. Medarbejderen må ikke kopiere/medtage fysisk eller elektronisk korrespondance, filer, dokumenter, [notater, kundelister, paradigmer, koncepter, vidensbank] mv.].
Bibeskæftigelse 
Medarbejderen har som udgangspunkt ret til at tage bibeskæftigelse i sin fritid sideløbende med sin beskæftigelse hos Virksomheden. 
Medarbejderen må dog ikke påtage sig bibeskæftigelse, der ikke er foreneligt med ansættelsen hos Virksomheden.  
Medarbejderen må således ikke påtage sig bibeskæftigelse, der betyder, at Medarbejderen ikke kan overholde sin arbejdsforpligtelse, herunder være i stand til at møde frisk på arbejde. Medarbejderen må herudover ikke påtage sig bibeskæftigelse, som må anses for uforeneligt med ansættelsen hos Virksomheden, under hensyn til interessekonflikter, beskyttelse af forretningshemmeligheder og i øvrigt Medarbejderens pligt til at udvise loyalitet i ansættelsesforholdet.  
Medarbejderen er forpligtet til at orientere sin nærmeste leder ved påtagelse af bibeskæftigelse.  
Hvis Medarbejderen er i tvivl, om bibeskæftigelsen er forenelig med ansættelsen i Virksomheden, jf. ovenfor, er Medarbejderen forpligtet til at søge dette afklaret hos sin nærmeste leder forud for indgåelse af aftalen om bibeskæftigelse.  
Bibeskæftigelse hos en konkurrerende virksomhed, Virksomhedens kunder, leverandør og øvrige samarbejdspartnere anses i udgangspunktet som uforenelig med ansættelsen hos Virksomheden, og forudsætter derfor under alle omstændigheder et forudgående skriftligt samtykke. 
Uddannelse
Med hensyn til muligheder for uddannelse og kompetenceudvikling henvises til [uddannelsespolitik/personalehåndbog]. [Findes der ikke en personalehåndbog eller lignende, der beskriver retten til uddannelse mv., beskrives i kontrakten den ret til uddannelse, som Virksomheden evt. tilbyder.]
Øvrige bestemmelser
Ansættelsesforholdet er omfattet af funktionærloven.
Ansættelsesforholdet er ikke omfattet af en kollektiv overenskomst. 
Medarbejderen har til enhver tid pligt til at holde Virksomheden underrettet om sin bopæl og sin private e-mailadresse. Virksomheden kan med frigørende virkning sende lønsedler og meddelelser/dokumenter vedrørende ansættelsesforholdet til Medarbejderen via Medarbejderens private e-mail samt via en elektronisk postløsning, eksempelvis e-Boks. Det udelukker ikke andre sædvanlige fremsendelsesformer.           
Den til enhver tid gældende personalehåndbog [og andre politikker] er en del af grundlaget for ansættelsesforholdet. Medarbejderen er forpligtet til at holde sig bekendt med den til enhver tid gældende personalehåndbog, som er udleveret ved ansættelsen og tilgængelig på [intranet/kontoret mv.]     
Behandling af personoplysninger
Virksomheden er i henhold til databeskyttelsesforordningen berettiget til at behandle Medarbejderens personoplysninger, herunder CPR-nummer, navn, adresse m.v., som led i sin personaleadministration, herunder lønkørsel, indberetninger til SKAT, pensionsselskab m.v. 
Nærmere information om Virksomhedens grundlag for behandling af personoplysninger, slettepolitik m.v. findes i Virksomhedens persondatapolitik, som er udleveret samtidig med nærværende kontrakt. 
Under ansættelsen ønsker Virksomheden at bruge billeder af Medarbejderen, herunder på Virksomheden hjemmeside og sociale medier, såsom Facebook og LinkedIn med henblik på markedsføring af både Medarbejderen og Virksomheden.
I henhold til Datatilsynets praksis, offentliggør Virksomheden dog ikke billeder af Medarbejderen, medmindre Medarbejderen har givet sit specifikke samtykke hertil, hvorfor Virksomheden som bilag X til denne ansættelseskontrakt har vedlagt samtykkeerklæring vedrørende billeder.
Underskrift

Denne ansættelseskontrakt er underskrevet i to eksemplarer, hvoraf det ene eksemplar er udleveret til Medarbejderen. 


	Dato: 




__________________________________
[For Virksomheden]

	Dato:




__________________________________
[Medarbejderens navn]




Bilag x: Stillingsbeskrivelse
Bilag x: Provisionsaftale/bonusaftale
Bilag x: Privatlivspolitik
Bilag x: Personalehåndbog
Bilag x: 

Nedenstående kan tilføjes, såfremt der ikke findes en personalehåndbog. 


IT-politik, herunder anvendelse af internet og e-mail
Virksomheden stiller IT-faciliteter til Medarbejderens rådighed og benyttelse, herunder computer med adgang til internettet. Medarbejderen får desuden egen arbejdsmail (herefter kaldt ”e-mail”) hos Virksomheden.

Medarbejderen skal under sin anvendelse af Virksomhedens IT-systemer, internettet og e-mailen agere ansvarsbevidst samt følge og respektere Virksomhedens til enhver tid gældende politik for anvendelse heraf. 

Sendte e-mails må aldrig have et indhold, der er krænkende eller som kan virke stødende, herunder ved at have et chikanøst, seksuelt eller racistisk indhold. 

Tilmelding til nyhedstjenester kan alene ske, hvis modtagelse af tjenesten er gratis og den pågældende tjeneste har en faglig sammenhæng med Medarbejderens arbejde.

Da alle e-mails – såvel afsendte som modtagne – anses for at være post til eller fra Virksomheden eller intern post, har Virksomheden til enhver tid fri adgang til alle e-mails som er afsendt, modtaget, eller som foreligger i Virksomhedens IT-systemer.

Medarbejderen er bekendt med, at Virksomheden har adgang til Medarbejderens e-mail i forbindelse med Medarbejderens sygdom, ferie, kurser, systemnedbrud m.v., således, at Virksomhedens drift m.v. ikke bliver påvirket af Medarbejderens fravær. 

[bookmark: _Ref475534884]Virksomheden er til enhver tid berettiget til at foretage logning af oplysninger på Virksomhedens IT-systemer, herunder om hvilke hjemmesider, der besøges på Virksomhedens IP-adresser samt tidspunktet herfor, ligesom alle indgående, udgående og interne e-mails, herunder oplysninger om afsendelses-/modtagelsestidspunkt, samt oplysninger på modtager og afsender kan gemmes i Virksomhedens IT-systemer. 
Formålet med selskabets logning af Medarbejderens anvendelse af e-mailen, internettet og øvrige IT-systemer er udelukkende at sikre Virksomhedens driftsmæssige behov, bevare IT-systemernes integritet og funktionsdygtighed, samt hindre edb-virus og hackerangreb.

Oplysninger i Virksomhedens log slettes, når disse af Virksomheden anses for irrelevante for Virksomhedens drift. Mens logoplysningerne er i Virksomhedens besiddelse forpligter Virksomhedens sig til ikke at videregive sådanne oplysninger til uvedkommende tredjemand.

Virksomheden vil ikke dagligt gennemgå logoplysningerne, men Medarbejderen er bekendt med, at Virksomheden kan foretage stikprøvekontrol af Medarbejderens anvendelse af e-mail, internet og øvrige IT-systemer.

Medarbejderen har til enhver tid ret til at få udleveret en relevant oversigt over Virksomhedens eventuelle eksisterende log over Medarbejderens anvendelse af sin arbejdsmail, brug af internettet samt Virksomhedens IT-systemer.

Virksomheden kan i konkrete tilfælde, herunder ved begrundet formodning om misbrug af Medarbejderens e-mail, internettet m.v. undersøge Medarbejderens konkrete brug. Medarbejderen vil efter undersøgelsen blive orienteret om, at undersøgelsen har fundet sted, samt få oplysning om resultatet heraf.

Medarbejderen er indforstået med, at Virksomheden i nogen tid efter Medarbejderens fratræden er berettiget til at opretholde Medarbejderens e-mail med henblik på, at Virksomheden kan modtage e-mails, som måtte angå og/eller vedrøre Virksomheden. Private e-mails vil ikke blive videresendt eller opbevaret, men vil blive slettet. 

Som udgangspunkt får Medarbejderen ved sin fratræden adgang til at slette, kopiere og/eller medtage private e-mails. Medarbejderen må ikke slette arbejdsrelaterede e-mails, filer, dokumenter m.v., og Medarbejderen vil være erstatningsansvarlig for sin sletning af e-mails, dokumenter, filer m.v., som tilhører Virksomheden.

Ovenstående politik finder tillige anvendelse for de effekter, som Virksomheden har stillet til Medarbejderens brug i forbindelse med Medarbejderens udførsel af hjemmearbejde.

Knowhow, ophavsret og opfindelser

Virksomheden har ejendomsret til al knowhow og lignende, som Medarbejderen udvikler under og som led i ansættelsen, uanset på hvilket medium dette måtte foreligge. 

Medarbejderen er indforstået med at arbejde udført hos Virksomhedens kunder også anses for udført for Virksomheden samt, at Medarbejderens arbejdsopgaver kan være stillet af Virksomhedens kunder på vegne af Virksomheden. Virksomheden kan herunder helt eller delvist videreoverdrage sine rettigheder til kunderne og/eller tredjemænd.

Ejerskab til immaterielle aktiver

Såfremt Medarbejderen i sin ansættelsestid eller indtil 6 måneder efter ansættelsesforholdets ophør måtte frembringe immaterielle værdier i form af for eksempel opfindelser, brugsmodeller, opdagelser, forbedringer af fremstillings- eller arbejdsmetoder, edb-programmer og lignende aktiver, som er resultatet af en opgave, Virksomheden har tildelt Medarbejderen, eller som i øvrigt er frembragt i forbindelse med Medarbejderens arbejde for Virksomheden og/eller Virksomhedens kunder, tilhører disse Virksomheden, uden at Virksomheden er forpligtet til at give særskilt meddelelse herom.

Medarbejderen skal straks give Virksomheden detaljerede oplysninger om ethvert sådant aktiv, Medarbejderen måtte frembringe, og endvidere på anmodning bistå med at sikre Virksomheden ejendomsretten til sådanne aktiver, herunder underskrive fornødne dokumenter mv. Denne oplysningspligt er tillige gældende for sådanne aktiver, Medarbejderen måtte frembringe indtil 6 måneder efter ansættelsesforholdets ophør, jfr. i øvrigt lov om Arbejdstagers opfindelser § 6 og § 9. Efter ansættelsesforholdets ophør er Medarbejderen, mod et af Virksomheden fastsat rimeligt vederlag, fortsat forpligtet til at bistå Virksomheden med at sikre Virksomheden ejendomsretten til sådanne aktiver.

Virksomheden kan udnytte alle rettigheder til de af Medarbejderen frembragte aktiver, omfattet af nærværende ansættelsesforhold på enhver måde og med sådanne midler, som Virksomheden måtte finde hensigtsmæssige. 

Hvis Medarbejderen i sin ansættelsestid måtte frembringe et IT-program, som er udviklet under udførelsen af dennes arbejde eller efter Virksomhedens/Virksomhedens kunders anvisninger, tilhører ophavsretten Virksomheden, uden at Virksomheden er forpligtet til at give særskilt meddelelse herom.

Ved Medarbejderens underskrift på nærværende kontrakt erklærer Medarbejderen sig indforstået med, at Medarbejderen ikke vil have krav på særligt honorar, vederlag eller godtgørelse for IT-programmer, som er udviklet af Medarbejderen.

Opfindelser

Hvis Medarbejderen under sin ansættelse i Virksomheden måtte gøre en opfindelse eller måtte tilvejebringe en forbedring af fremstillings- og/eller arbejdsmetoder eller af produkter, tilhører retten uden videre Virksomheden, hvis det af Medarbejderen frembragte resultat er opnået i forbindelse med Medarbejderens arbejde for Virksomheden eller på anden måde har relation til Virksomhedens og/eller Virksomhedens kunders arbejdsområde.

Den nævnte ret for Virksomheden til at overtage Medarbejderens opfindelse m.v. skal gælde, hvad enten disse er patenterbare eller ej og uanset om Virksomheden måtte søge patent eller anden eneretsbeskyttelse eller undlade dette. 

Medarbejderen skal straks give Virksomheden detaljeret oplysning om enhver opfindelse mv., som omtalt ovenfor, og som Medarbejderen måtte have præsteret eller medvirket til.

I øvrigt henvises til lov om Arbejdstagers opfindelser.

